פורטנייט

פורטנייט (באנגלית: Fortnite) הוא משחק רשת שפותח על ידי אפיק גיימס ויצא לאור ב-25 ביולי 2017. המשחק זמין בשלוש מהדורות שונות: "Fortnite: Save the World": משחק מסוג הישרדות-יריות בתשלום שיתופי בו יכולים לשחק בין אחד לארבעה שחקנים. על השחקנים להילחם ביצורים דמויי זומבים ולהגן על אובייקטים בעזרת ביצורים. "Fortnite Battle Royale", משחק באטל רויאל שבו עד 100 שחקנים נלחמים זה בזה בהרבה סוגים של נשקים וכו עד שאחד נשאר בחיים ומנצח; "Fortnite Creative", מצב יצירתי בו השחקנים בונים עולמות, מבוכים וזירות קרב בחופשיות. המהדורה "Fortnite Battle Royale" הפכה להצלחה הגדולה מבין השלוש, כאשר יותר מ-125 מיליון שחקנים השתתפו במשחק בתוך פחות משנה, מה שהניב לחברה מאות מיליוני דולרים בחודש[דרוש מקור]. בעקבות ההצלחה הרבה הפך המשחק לתופעה תרבותית. החידוש בפורטנייט ממשחקים אחרים בסוגה זו הוא היכולת לבנות מבנים. הבנייה נעשית באמצעות הצבת אחד מהאלמנטים (רצפה, תקרה, קיר, מדרגות ופירמידה) בחומר הרצוי (עץ, אבן וברזל). המבנים משמשים להתבצרות או לבניית סוללות. סוג החומר משפיע על זמן הבנייה ועל חוזק המבנה. אלמנטים מעץ נבנים מהר, אך קל להרוס אותם. את החומרים ניתן להשיג מחטיבת עצים, כריית סלעים, או הריסת מבנים קיימים. מצב מרובה-משתתפים בו המתחרים מנסים להישאר האחרונים בסיבוב. סיבוב יכול להיות במצב "יחידים", "זוגות", "שלישיות" או "רביעיות" כשסך כל השחקנים מגיע ל-100. כל כמה זמן, השטח בו מותר לשהות קטן למקום אקראי כך שהשחקנים מתקרבים זה לזה. סיבוב נפתח כאשר אוטובוס מעופף המשייט בגובה רב יוצא מאחד מקצוות המפה לעבר הקצה השני, ובמהלך ריחופו של האוטובוס מקצה לקצה יש לקפוץ ממנו למקום הרצוי במפה. לקראת סוף הצניחה נפתח דאון שבאמצעותו נוחתים באיטיות לעבר היעד הנבחר. לאחר הנחיתה השחקנים אוספים כלי נשק וציוד המפוזר בעולם. כשדמות-שחקן נהרגת כל שהיה ברשותה נשאר במקום ושחקן אחר יכול לאסוף את הציוד. ישנם סוגי נשקים רבים ברמות נדירות שונות (בצבע אפור - הכי פחות נדיר ובצבע זהוב - הכי נדיר) שעושים נזק בהתאם לסוג הנשק והטווח שממנו מכוונים ויורים לעבר שחקן אחר. נשקים חדשים יוצאים בכמעט כל עדכון חדש של המשחק. ישנה גרסה של המשחקיה בה לא ניתן לבנות וכדי להתגונן מאויבים צריך להיעזר בסביבה ובמבנים הקרובים, לה קוראים "Zero Build - Battle Royale" (בתרגום ישיר: "אפס בניות: באטל רויאל"). המשחק שואב השראה מהתחרויות המוצגות במשחקי הרעב ובבאטל רויאל. מצב "הצלת העולם" הוא משחק הישרדות ליחיד או בצורה שיתופית לעד רביעיית שחקנים. עלילת המשחק מתרחשת לאחר ש-98% מאוכלוסיית העולם נכחדה וזומבים תוקפים את הניצולים. הניצולים מצאו דרכים לבניית מגן מפני הזומבים. יש להשתמש בו כאשר מוצאים מכונית מסוימת במפה, ואז מפעילים את המגן ומתחילים את השלב. למגן לוקח פרק זמן מסוים להיטען (שרק אחריו הוא פועל), בזמן זה הזומבים מתחילים להגיע ובאמצעות בניות צריך להגן על המכונית, עד שהמגן ייטען לגמרי ויגן עליה בעצמו. כשהמגן מסיים להיטען השלב מסתיים. לאחר שזומבים הורסים את המכונית, נפסלים. מטרת המשחק היא למנוע מהזומבים להגיע למכונית ולהרוס אותה. המשחק יוצר על ידי אפיק גיימס, מפתחת המשחק, ועולה 32 ש"ח. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מצב זה הוא החדש ביותר במשחק. במצב זה ניתן להיכנס למפות משחק מיוחדות ששחקנים אחרים בנו, או לבנות מפה מאפס. שחקנים רבים משתמשים במצב זה על מנת להתאמן במשחק, לבדוק נשק חדש שנוסף למשחק, ולעיתים גם בשביל משחק או תחרות בין מספר חברים/שחקנים שונים. מעט לפני צאת המשחק, אפיק גיימס הזמינו גיימרים מפורסמים לבוא למשרדים שלהם, לנסות את המשחק ולשתף חלקים ממנו באינטרנט[דרוש מקור]. למשחק ישנה היסטורית עדכונים רבה המחולקת בעיקר לעונות, שכמה מהן מהוות "צ'אפטר", (בתרגום לעברית פירוש המילה פרק); (באנגלית: Chapter). עונה זו הייתה העונה הראשונה של פורטנייט: באטל רויאל. העונה ארכה 49 ימים בין ה-26 באוקטובר 2017 עד ל-13 בדצמבר. המשחק היה אז עוד בשלביו המתקדמים ובמשחק היו את הנשקים הבסיסיים. רובה סער (Assault Rifles) - בעונה זו היו 3 סוגים של רובי סער: Assault Rifle, Burst Assault Rifle, Scoped Assult Rifle. שוטגאן (Shotguns) - בעונה זו היו 2 סוגי שוטגאן: Pump Shoutgun ו-Tactical Shotgun. תת מקלע (Submachine Gunׂׂׂׂׂ) - בעונה זו היו 3 סוגי תת-מקלעים: Submachine Gun, Tactical Submachine Gun, Suppressed Submachine Gun. אקדח (Pistol) - בעונה זו היו 2 סוגי אקדחים: Pistol ו-Revolver. רובה צלפים (Sniper Rifle) - בעונה זו היו 2 סוגי רובי צלפים: Bolt-Action Sniper Rifle ו-Semi Automatic Sniper Rifle. אחר - משגר רקטות (Rocket Launcher), משגר רימונים (Grenade Lancher) ו-Pumpkin Launcher. מדיה וקבצים בנושא פורטנייט בוויקישיתוף אתר האינטרנט הרשמי של פורטנייט פורטנייט, ברשת החברתית פייסבוק פורטנייט, ברשת החברתית אקס (טוויטר) פורטנייט, ברשת החברתית אינסטגרם פורטנייט, ברשת החברתית טיקטוק פורטנייט, סרטונים בערוץ היוטיוב פורטנייט, באתר PCGamingWiki (באנגלית) קרן צוריאל הררי, המבצר האחרון של הילדות: מאחורי הטירוף של פורטנייט, באתר כלכליסט, 10 במאי 2018 רם גלבוע, ‏איך הפך משחק מחשב למחלה ממכרת, באתר ‏מאקו‏, 28 ביוני 2018 ברט הלם, פאסט קומפני, ‏תסתכלו על פורטנייט ותראו את העתיד: משחק הווידאו שהוא הרבה יותר מתופעה תרבותית, באתר גלובס, 30 בספטמבר 2018 עמית לגו‏, נפלו למשחק: משחקי מחשב כמו פורטנייט ממכרים כמו סמים ואלכוהול, באתר וואלה, 14 ביוני 2018 איתי עמיקם, לראשונה: בן 14 יאושפז בגלל התמכרות לפורטנייט, באתר ynet, 27 בדצמבר 2018 סיון קלינגבייל ורפאלה גויכמן, "פורטנייט זה כמו הירואין. ברגע שנלכדת, קשה להשתחרר": המניפולציות מאחורי ההתמכרות למשחק המלחמה, באתר TheMarker‏, 4 בינואר 2019 אישום: דקר נער בגלל סכסוך בפורטנייט